6. ΝΟΜΟΘΕΤ. ΔΙΑΤΑΓΜΑ υπ' αριθ. 761 της 14/21 Δεκ. 1970 (ΦΕΚ Α' 283) Περί ρυθμίσεως οφειλών προς αποζημίωσιν κατά την παρ. 3 του άρθρ. 6 του Νόμ. 5269/1931 Άρθρ.1.-1.Οφειλαί προς αποζημίωσιν, κατά την παρ. 3 του άρθρ. 6 του Νόμ. 5269/31 "περί αδειών οικοδομής επί των ρυμοτομουμένων ακινήτων" δια την απαλλοτρίωσιν ακινήτων, συνεπεία της υπό του Δημοσίου ενεργουμένης ή τη επισπεύσει του εκτελουμένης διανοίξεως οδών ή πλατειών, βεβαιωμέναι εις τα Δημόσια Ταμεία και μη εξοφληθείσαι μέχρι της δημοσιεύσεως του παρόντος Ν.Δ/τος, απαλλάσσονται των προσαυξήσεων εκπροθέσμου καταβολής και καταβάλλονται υπό των υποχρέων παροδίων ιδιοκτητών ή Δήμων ή Κοινοτήτων εις 20 ίσας τριμηνιαίας δόσεις. Τυχόν καταβληθείσαι προσαυξήσεις εκπροθέσμου καταβολής δεν επιστρέφονται ουδέ συμψηφίζονται με βεβαιωμένας ή μη οφειλάς εκ της αιτίας ταύτης ή εξ άλλης τινός. "2.Εφεξής βεβαιούμεναι εις τα Δημόσια Ταμεία οφειλαί εκ της ανωτέρω αιτίας καταβάλλονται εις 40 ίσας τριμηνιαίας δόσεις". Η παρ. 2 αντικαταστάθηκε ως άνω από το άρθρ. 18 Νόμ. 1221/1981 (ανωτ. σελ. 294, 449). Άρθρ.2.-1.Η καταβολή της πρώτης δόσεως των δια του παρόντος ρυθμιζομένων και βεβαιωμένων εις τα Δημόσια Ταμεία οφειλών δέον να γίνη εντός μηνός από του τέλους του μηνός της δημοσιεύσεώς του. 2.Η πρώτη δόσις των εφεξής βεβαιουμένων εις τα Δημόσια Ταμεία οφειλών εκ της ανωτέρω αιτίας είναι καταβλητέα εντός του επομένου από της βεβαιώσεώς των μηνός. 3.Εν περιπτώσει καθυστερήσεως καταβολής δόσεώς τινος, το ποσόν ταύτης επιβαρύνεται με τας νομίμους προσαυξήσεις εκπροθέσμου καταβολής. Άρθρ.3.-Τυχόν ληφθέντα αναγκαστικά ή ασφαλιστικά μέτρα, ως κατασχέσεις, υποθήκαι, προσημειώσεις, προς είσπραξιν ή διασφάλισιν των περί ων το παρόν Ν.Δ/μα οφειλών, εξακολουθούν ισχύοντα. Σελ. 310(γ) Τεύχος 771 – Σελ. 102 "Αρθρ.4.-Απαιτήσει ς του Δημοσίου απορρέουσαι εκ της εφαρμογής του άρθρ. 75 παρ.1 του Ν.Δ/τος της 17-7/16.8.1923 "περί σχεδίων πόλεων κωμών κλπ." εν περιπτώσει βεβαιώσεώς των εις το Δημόσιον Ταμείον παραγράφονται μετά παρέλευσιν πενταετίας, αρχομένης από του τέλους του έτους εντός του οποίου εβεβαιώθησαν ως Δημόσιον έσοδον βάσει της οικείας βεβαιωτικής του χρέους τούτου πράξεως της αρμοδίας διοικητικής αρχής, ανεξαρτήτως του χρόνου εκδόσεως και αποστολής της εις το Δημόσιον Ταμείον. Η παρούσα εφαρμόζεται και επί των, κατά την έναρξιν της ισχύος της βεβαιωμένων ήδη εις το Δημόσιον Ταμείον ή και απλώς γεγενημένων απαιτήσεων. Άρθρ.5.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 23.Δ.γ.6 Δόμηση επί ρυμοτομουμένων ακινήτων 